চমৎকার! চমৎকার এই অর্থে যে বিভিন্ন ধরনের সাইন এবং সিম্পটম আছে আর কি। একটু একটু করে সমস্ত কিছু চাখার–একটু ফিকশন, একটু রিয়ালিটি, একটু মার্ক্স, এক স্লাইস রবীন্দ্রনাথ–এই যে এই ব্যাপারটা, এগুলো করে বুদ্ধিজীবীরা অনেক জায়গায় দাঁড়াতে চায়, শেষপর্যন্ত কোনো জায়গায়ই দাঁড়াতে পারে না–মধ্যবিত্ত শ্রেণীর এই বুদ্ধিজীবীরা। এই বুদ্ধিজীবী শ্রেণীর যে ইতিহাস–তাদের একটা লিখিত ইতিহাস আছে–সেই ইতিহাসে আমরা দেখি এই শ্রেণীর বেশ একটা গ্লোরিফিকেশন আছে। এই লিখিত ইতিহাসে বুদ্ধিজীবী শ্রেণীর গ্লোরিফিকেশন এরকম যে, আমাদের সাংস্কৃতিক সংগ্রামে, রাজনৈতিক আন্দোলনে এবং অন্যান্য সামাজিক আন্দোলনে তাঁদের একটা উজ্জ্বল অংশগ্রহণ আছে। এইসব ব্যাপার নিয়ে তাদের বেশ একটা…ক্যানোনাইজেশন…।